बागसा जिलानि मुसलपुर महकुमानि सिङाव थानाय बरमा दखरा दुलाराय बर’ फरायसा आफादनि बेन्दोंनि 2020 मायथायाव बर’ बिजोंनिफ्राय मेट्रिक आनजाद आरो हायारसेकेन्दारी आनजादाव सेथि मासि लानानै उथ्रिसारनो हानाय फरायसाफोरखौ दिनै बरमा दखरा दुलाराय बर’ फरायसा आफादनि मावखुलिआव जानाय गेवलां मेलनि गेजेरजों मान बाउनाय जायो। मेल बेखेवगिरि आलासि महरै बिबुंथि लाखियो आथियाबारि बिद्दा मन्दिर जौसिन फरायसालिनि गोरायुं रनिस सांग्रां रामसियारिआ। गाहाइ आलासि महरै बिबुंथि लाखियो बागसा जिला दुलाराय बर’ फरायसा आफादनि सोलोंथाय नेहाथारि नन्देस्वर बर’आ। बिथाङा बिबुंथि लाखिनानै बुङो दि फरायसाफोरनि खामानि मावनायाव दुलाराय बर’ फरायसा आफादआ माब्लाबाबो उनजानानै थाया एबा Compromise खालामनाय नङा। फरायसाफोरनि सुबुं सम्पत दानायनि थाखाय जेब्लाबो खामानि मावलांबाय थागोन।